ગત તા. ૧૯/૧૧/૨૦૧૬ના રોજ ભુજમાં કચ્છ મહિલા વિકાસ સંગઠન (અર્બન સેલ ), સખી સંગિની દ્વારા શહેરના વોર્ડ નં, ૨માં નાગરિકો માટે ‘મહિલાઓને અનુલક્ષીને ‘સલામતીનો સાદ ‘એ વિષયે કાર્યક્ર્મ યોજાયો. જેનો ઉદેશ્ય હતો કે મહિલાઓને સલામતી મુદ્દે રોજબરોજની જિંદગીમાં પડતી મુશ્કેલીઓ, તેમજ સૌ સાથે મળી આ મુદ્દે ચર્ચા કરવી. દરેક પ્રકારની જાતીય સતામણી સામે આવાજ ઉઠાવવો. પ્રારંભે કે.એમ.વી.એસ.ના અરુણાબેને સૌને શાબ્દિક આવકાર આપ્યો. પ્રથમ તબક્કે વોર્ડના કાઉન્સિલર સુલેમાનભાઈએ જણાવ્યુ કે , સલામતી એ કાઇ માત્ર બહેનો ની જવાબદારી નથી તો કુંવરજીભાઇએ જમાના પ્રમાણે ચાલીને પોતાના અનુભવના આધારે અત્યારની પરિસ્થિતી જણાવી. પોતાના મત રજુ કર્યા. કે.એમ.વી.એસ.ના અલ્કાબેન જાનીએ કહ્યું કે જો મહિલા એક ઘરમાં પણ અસલામતી અનુભવતી હોય તો કાયદાનું કાઇ કામ નથી.